
PËR MOSMIRATIMIN E KËRKESËS SË NJË GRUPI DEPUTETËSH “PËR HETIMIN E VEPRIMTARISË SË ORGANEVE SHTETËRORE MBI LËVIZJEN E POPULLSISË NË DISA NJËSI VENDORE TË QARKUT TË KUKËSIT GJATË PERIUDHËS QERSHOR-NËNTOR 2012”

Në mbështetje të nenit 78 pika 2 të Kushtetutës, nenit 4 pika 1 të ligjit  nr. 8891, datë 2.5.2002 “Për organizimin dhe funksionimin e komisioneve hetimore të Kuvendit”, të nenit 25 të Rregullores së Kuvendit, si dhe vendimeve nr. 18, datë 14.5.2003, nr. 26, datë 4.12.2006, nr. 20, datë 4.5.2007, nr. 12, datë 20.5.2008 dhe nr. 22, datë 5.5.2010 të Gjykatës Kushtetuese,

KUVENDI
I REPUBLIKËS SË SHQIPËRISË

VENDOSI:

I. Mosmiratimin e kërkesës së një grupi deputetësh “Për hetimin e veprimtarisë së organeve shtetërore mbi lëvizjen e popullsisë në disa njësi vendore të qarkut të Kukësit gjatë periudhës qershor-nëntor 2012”, për shkak se objekti i punës së këtij komisioni, i propozuar në këtë kërkesë, është në kundërshtim me nenin 77 pika 2 të Kushtetutës, si dhe vendimet nr. 18, datë 14.5.2003, nr. 26, datë 4.12.2006, nr. 20, datë 4.5.2007, nr. 12, datë 20.5.2008 dhe nr. 22, datë 5.5.2010 të Gjykatës Kushtetuese.
         II. Ky vendim hyn në fuqi menjëherë.

KRYETARE
Jozefina Topalli (Çoba)

Miratuar në datën 20.12.2012
